Josef Ressel
<s>Josef Ressel (češki: Josef Ludvík František Ressel) (Chrudim, 1793 - Ljubljana, 1857) bio je austrijski izumitelj i šumar.</s>

<s>Biografija 
Njegovo ime je vezano sa unapređenjem brodskog propelera, koji se u to vrijeme još zvao vijak jer je po funkcionisanju vrlo sličan Arhimedovom vijku.</s><s>Nekoliko godina kasnije će isti izum usavršiti John Patch i John Ericsson.</s>

<s>Rođen je 29. juna 1793. u Chrudimu (Bohemija) od oca Nijemca i majke Čehinje.</s><s>Gimnaziju i artiljerijsku školu završio je u Linzu.</s><s>Godine 1812. primljen je na Univerzitet u Beču gdje je studirao medicinu, mehaniku, fiziku i hemiju.</s><s>Godine 1814. usred Napoleonskih ratova, vratio je se kući po želji roditelja.</s><s>Ressel se 1820. preselio na jug Austrijskog carstva i živio između Trsta i Motovuna (Istra) gdje je našao i ženu.</s>

<s>Njegov program pošumljavanja u južnim zemljama Carstva spasio je šumsko naslijeđe istočnih Alpa.</s><s>Uvijek strastven prema moru i čamcima, u Trstu je pručavao kako ubrzati brodove.</s><s>Inspiraciju je uzeo iz broda Carolina, parobroda na kotačima, kojem je razmišljao o dodavanju propelera.</s><s>Nakon mnogih eksperimenata, Ressel je 1826. godine prijavio austrijski patent za propeler za pomorski pogon koji je dobio 1827. godine.</s>

<s>U septembru 1828. potpisao je ugovor s bogatim poduzetnikom Fontanom za projektiranje i izgradnju broda Civetta za vezu između Monfalconea i Istre.</s><s>U svojim različitim testovima Ressel je testirao propeler na brodu koji se ubrzo nakon polaska, pri brzini od 6 čvorova, zaustavio zbog problema s motorom koji se pripisuju propeleru.</s><s>Stoga je njegov izum zanemaren, a drugi su pokušali da ga modifikuju.</s><s>Ressel je dobio nagrade za izum mnogo godina kasnije.</s><s>Umro je 10. oktobra 1857. u Ljubljani.</s>

<s>Njegovi drugi patenti uključuju pneumatske stubove i cilindrične ležajeve.</s><s>Bio je i značajan poznavalac šuma i programa pošumljavanja, pa mu je iz tog razloga nedavno posvećena staza prirode koja prelazi granicu sa Slovenijom.</s><s>Bronzana statua koja ga predstavlja postavljena je na tršćanskoj rivi u martu 2022.</s>

<s>Bibliografija</s>

<s>Povezane stavke 
 Propeler</s>

<s>Austrijski izumitelji</s>

